《次韵唐师善见寄》
元代·方回

归来数亩小园宽，风有轩棂月有坛。
总为才疏能忤俗，兼缘兴尽合休官。
空山老死知无补，往代兴亡稍欲刊。
洛下寄书藉黄石，莼鲈终恐愧张翰。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。